  Туспуктэм: Руслан Нуриахметов Майя Бывальцева Удмуртиын Ӧнер устолыкъя «Анай кылъя но анай кылын литературая устоез дышетӥсь» огъяросси вожвылъяськонлэн улосвыл люкетэзлэн заочной турез йылпумъяськиз. Очной туре 10 дышетӥсьёс потӥзы, соос пӧлын удмурт кылъя но литературая ньыль дышетӥсьёс. Со сярысь Дышетонэз азинтонъя инстиутлэн «ВКонтакте» мерлыко вотэсысь огиназ ивортӥзы. Вожвылъяськонэ ӟуч, удмурт, бигер, пор кылъёсъя но литературая дыштӥсьёс пыриськизы. Соос «Малы мон конкурсэ пыриськыны малпай» видеовазиськон но анай кылъя яке литературая урокысь видео дасяны кулэ вал. Ужъёсты Дышетонэз азинтонъя институтысь. Йӧскалык дышетонъя институтысь, Эскеронъёсъя удмурт федерал центрысь, Удмурт кун университетысь ӧнерчиос дунъязы. Конкурслэн очной тураз потэм удмурт кылъя но литературая дышетӥсьёс: – Наталья Воронова, Кузебай Герд нимо удмурт йӧскалык гимназия (покчи классъёсты дышетӥсь); – Светлана Митрофанова, Ува ёросысь Жужгес школа; – Галина Перевозчикова, Якшур-Бӧдья ёросысь Мукши школа; – Татьяна Селиверстова, Эгра ёросысь Сэп школа. Вожвылъяськонлэн кыкетӥ (очной) люкетэз 28-29 южтолэзе ортчоз. Тодэ вайытом, Ижкарын удмурт но бигер кылъёсты ас коже дышетон книгаосын тодматӥзы. Тегъёс: дышетӥсьёс вожвылъяськон удмурткыл Удмуртия  